91 
Denne, der er mellem 55 og 60 Aar gammel, havde dengang 
faaet korte Buxer paa, men var ikke gift, og maa altsaa have 
været mellem 15 og 20 Aar gammel. Han var sammen med 
sin nu afdøde Svoger, Faderen til Narsingertek og Sanimuinak, 
og det var 5 Aar, førend Svogeren døde. Narsingertek var født 
dengang — ham. have vi anslaaet til at være 40 Aar —, men 
derimod ikke Sanimuinak, som blev født samme Aar som Fade- 
ren døde. — Sanimuinak er anslaaet til- at være 35 Aar 
gammel"). — Skibet blev fundet om Efteraaret, flydende i Vandet 
mellem den spredte Is, og altsaa omtrent i Aaret 1845. 
Angitinguak og hans Svoger bleve i Begyndelsen meget 
bange for Skibet, thi det var saa stort som en lille Ø, og de 
vidste ikke, om der var Mennesker ombord. De nærmede sig 
det derfor meget forsigtigt agterfra. Det havde en flad Agter- 
ende, der var ligesaa bred som vort Hus, der udvendigt var 
ca. 8 Alen bredt. Isen havde trykket et stort Hul i Agterenden. 
Skibet var saa langt, at Angitinguak kastede Fuglepilen, roede 
hen og tog den op, kastede den atter, tog den op og først 
fjerde Gang, han kastede, kom den forbi Skibet. Dette havde 
en fyldig, rund Forende uden Gallionsfigur. Naar Folkene 
sade i Kajaken, kunde de med Kajakaaren naa Relingen af 
Skibet, der var sortmalet udenbords, havde hvid Reling og 
var rødmalet indenbords. Det havde tre Master, hvoraf den 
agterste var mindst, men hel og havde en rød Fløj paa Toppen. 
Den var forsynet med Saling, men havde ingen Reer. De to 
store Master vare forsynede med Mærs og svære Reer under 
disse, men Masterne vare afknækkede tæt ovenover Mærsene. 
Bougsprydet var saa langt som en Kajak. Fra Master og Spryd 
gik tykke Touge og Jern ned til Skibssiden, hvor der fandtes 
svære Jernbeslag, til hvilke de vare forbundne ved Kjættinger. 
1) Som man vil se i Hanserak's «Liste over Beboerne af Grønlands Østkyst», 
stemmer hans Angivelse af Folks Alder ikke altid sammen med min. 
Uoverensstemmelsen er dog i Almindelighed højst ubetydelig. 
